2014-es Junior Eurovíziós Dalfesztivál
A 2014-es Junior Eurovíziós Dalfesztivál volt a tizenkettedik Junior Eurovíziós Dalfesztivál, melynek a marsai Malta Hajógyár adott otthont. A versenyre 2014. november 15-én került sor. A legelső, 2003-as verseny óta nem választottak ilyen korai időpontot. Az Eurovíziós Dalfesztivállal ellenben itt nem az előző évi győztes rendez, hanem pályázni kell a rendezés jogára. Sorozatban második, összesen harmadik alkalommal fordult elő, hogy az előző évi győztes rendezte a dalfesztivált. A 2013-as Junior Eurovíziós Dalfesztivál a máltai Gaia Cauchi győzelmével zárult, aki a "The Start" című dalát adta elő Kijevben.